CELEX: 62011CN0026
Language: da
Date: 2011-01-17 00:00:00
Title: Sag C-26/11: Anmodning om præjudiciel afgørelse indgivet af Grondwettelijk Hof (Belgien) den 17. januar 2011 — Belgische Petroleum Unie m.fl. mod Belgische Staat

9.4.2011   
            
            
               DA
            
            
               Den Europæiske Unions Tidende
            
            
               C 113/4
            
         Anmodning om præjudiciel afgørelse indgivet af Grondwettelijk Hof (Belgien) den 17. januar 2011 — Belgische Petroleum Unie m.fl. mod Belgische Staat
   (Sag C-26/11)
   2011/C 113/07
   Processprog: nederlandsk
   
      Den forelæggende ret
   
   Grondwettelijk Hof
   
      Parter i hovedsagen
   
   
               Sagsøger
            
            
               :
            
            
               Belgische Petroleum Unie m.fl.
            
         
               Sagsøgt
            
            
               :
            
            
               Belgische Staat
            
         
               Intervenienter
            
            
               :
            
            
               Belgian Bioethanol Association VZW
               Belgian Biodiesel Board VZW
            
         
      Præjudicielle spørgsmål
   
   
               1)
            
            
               Skal artikel 3, 4 og 5 i Europa-parlamentets og Rådets direktiv 98/70/EF (1) af 13. oktober 1998 om kvaliteten af benzin og dieselolie og om ændring af Rådets direktiv 93/12/EØF samt i givet fald artikel 4, stk. 3, i traktaten om Den Europæiske Union og artikel 26, stk. 2, artikel 28 og artikel 34-36 i traktaten om Den Europæiske Unions funktionsmåde fortolkes således, at de er til hinder for en lovbestemmelse, hvorefter alle registrerede olieselskaber, der bringer benzin- og/eller dieselolieprodukter i fri omsætning, er forpligtet til i samme kalenderår også at bringe bæredygtige biobrændstoffer i fri omsætning, nemlig bioethanol i ren form eller i form af bio-ETBE, i en mængde, der svarer til mindst 4 % v/v af den mængde benzinprodukter, der er bragt i fri omsætning, og FAME i en mængde, der svarer til mindst 4 % v/v af den mængde dieselolieprodukter, der er bragt i fri omsætning?
            
         
               2)
            
            
               Såfremt det første spørgsmål besvares benægtende, skal artikel 8 i Europa-parlamentets og Rådets direktiv 98/34/EF (2) af 22. juni 1998 om en informationsprocedure med hensyn til tekniske standarder og forskrifter samt forskrifter for informationssamfundets tjenester da fortolkes således, at der, uanset direktivets artikel 10, stk. 1, første led, er pligt til at meddele Kommissionen et lovforslag, hvorefter alle registrerede olieselskaber, der bringer benzin- og/eller dieselolieprodukter i fri omsætning, er forpligtet til i samme kalenderår også at bringe bæredygtige biobrændstoffer i fri omsætning, nemlig bioethanol i ren form eller i form af bio-ETBE, i en mængde, der svarer til mindst 4 % v/v af den mængde benzinprodukter, der er bragt i fri omsætning, og FAME i en mængde, der svarer til mindst 4 % v/v af den mængde dieselolieprodukter, der er bragt i fri omsætning?
            
         
      (1)  EFT L 350, s. 58.
   
      (2)  EFT L 204, s. 37.